Na podlagi Zakona o javnih financah (Uradni list RS, št. 11/11-UPB4, 14/13-popr., 101/13), 219. člena Pravilnika o postopkih za izvrševanje proračuna Republike Slovenije (Uradni list RS št. 50/07, 61/08, 99/09-ZIPRS1011 in 3/13) Občina Vransko objavlja

J A V N I   P O Z I V
za sofinanciranje investicijskega vzdrževanja 
planinskih domov v občini Vransko
1. Predmet javnega poziva je sofinanciranje investicijskega vzdrževanja planinskih domov v občini Vransko.

2. Pogoji za sodelovanje:
· na javni poziv za pridobitev sredstev iz občinskega proračuna se lahko prijavi lastnik ali upravljavec objekta;
· dela morajo biti izvedena v skladu s predpisi o graditvi objektov, urejanju prostora in varstvu okolja;
· prijavitelj mora vlogo oddati na predpisanih obrazcih in v določenem roku. 

3. Namen in cilji

Izboljšanje turistične infrastrukture v občini Vransko.
4. Prijava mora vsebovati:

· splošne podatke prijavitelja (naziv in naslov, številko transakcijskega računa, matično in davčno številko ter ostale kontaktne podatke),

· dokazilo o lastništvu oziroma pravici upravljanja,

· kratek opis nameravane investicije,
· PZI.

 5. Pogoji za dodelitev sredstev:
· lastnik ali upravljavec objekta ima sedež v občini Vransko,
· objekt se nahaja na območju občine Vransko,
· financiranje z lastnimi sredstvi predstavlja več kot 50 % vrednosti investicije (za lastna sredstva štejejo tudi pridobljeni krediti prijavitelja),

· sredstva sofinanciranja na podlagi tega javnega poziva se morajo izkoristiti namensko.

6. Vrednost sofinanciranja
Skupna vrednost razpoložljivih sredstev sofinanciranja je 4.000,00 EUR (PP 08029, konto 420500 – Investicijsko vzdrževanje in izboljšave). 
Odobrena sredstva se bodo na podlagi sklenjene pogodbe nakazala na transakcijski račun upravičenca.

7. Način dodelitve sredstev
Občina Vransko (sofinancer) in upravičenec skleneta pogodbo. Sredstva se upravičencu izplačajo v 30. dneh od izstavitve zahtevka s priloženimi računi za izvršena dela in kopijami pogodb z izvajalci.

8. Rok za predložitev prijav
Prijave na javni poziv morajo biti oddane oziroma poslane na naslov: Občina Vransko, Vransko 59, 3305 Vransko, v zaprti ovojnici z oznako »Prijava na javni poziv – sofinanciranje investicijskega vzdrževanja planinskih domov v občini Vransko«, najkasneje do petka, 16. 5. 2014, do 12. ure. 

Na hrbtni strani ovojnice mora biti naveden naslov (sedež) prijavitelja.

9. Objava javnega poziva in dodatne informacije

Javni poziv se objavi na oglasni deski Občine Vransko in uradni spletni strani občine http://www.vransko.si/aktualni-javni-razpisi-narocila-in-objave/.
Vse dodatne informacije so na razpolago na tel. št. (03) 703 28 13, vsak delovni dan v poslovnem času občinske uprave.

